EkBass/fiwiki-20250220-pages-articles huggingface dataset:
Sillikuningaskalat

Sillikuningaskalat (Chimaeriformes) on koppapäisiin kuuluva pieni rustokalojen lahko. Se on koppapäisten ainoa elossa oleva lahko, ja se käsittää kolme heimoa ja yhteensä noin 30 lajia; näistä tunnetuin on sillikuningas. Sillikuningaskalat ovat melko kookkaita syvänmeren kaloja, jotka saalistavat pohjaeläimiä herkän kuononsa avulla. Sillikuningaskaloilla on tyypillisesti suuri pää sekä pitkä ja kapea pyrstö. Etummainen selkäevä on lyhyt ja korkea, taempi taas pitkä ja matala. Etummaisen selkäevän ensimmäinen ruoto on muuntunut erilliseksi piikiksi, jonka tyvellä on myrkkypussi. Toisin kuin useimmat muut kalat sillikuningaskalat eivät niinkään ui pyrstöään vaan suuria rintaeviään liikuttamalla. Ne vaikuttavat ylipäätään kömpelöiltä. Toisin kuin hailla, koppapäisten hampaat ovat talttamaiset ja yhteen kasvaneet kuin nokaksi, jolla kala murskaa ravintonaan käyttämänsä pohjan nilviäiset ja äyriäiset. Sillikuningaskalat ottavat hengityksessä tarvitsemansa veden sieraintensa kautta, toisin kuin hait, jotka hengittävät suun kautta. Kidukset sijaitsevat yhdessä kiduskammiossa. Muiden rustokalojen tapaan sillikuningaskaloilla on sisäinen hedelmöitys. Koiraan vatsaevä on muotoutunut eväsiittimeksi. Koiraat ovat naaraita pienempiä ja niillä on usein otsassaan nuijamainen uloke, jolla koiras tarttuu naaraaseen paritellessaan. Naaras munii munansa parittain. Ne ovat suuria ja ne asetetaan pohjalle munakoteloissa, joissa on jopa 20 senttimetrin mittainen kova nahkamainen kuori. Poikaset kuorituvat noin kolmen kuukauden kuluttua. Sillikuningaskalojen liha mainitaan maukkaaksi ja sitä syödään Kiinassa ja Uudessa-Seelannissa. Euroopassa sillikuningaskaloja on pyydetty niiden maksan takia, jonka öljyä on käytetty voiteluaineena ja lääkintärasvana. Lahkon nimi Chimaeriformes viittaa kreikkalaisen mytologian khimaira-taruhirviöihin, joiden rakenne oli leijonan, vuohen ja käärmeen yhdistelmä. Oudon näköisten kalojen nimet liittyvät sekasikiörakenteeseen myös muissa kielissä, niitä kutsutaan merikissoiksi, merikaniineiksi, merikoiriksi ja merilouhikäärmeiksi. Lahkon suomenkielinen nimi sillikuningaskalat tulee vastaavasta ruotsinkielisestä termistä. == Lähteet == == Aiheesta muualla == * Luokka:Koppapäiset
Viilakalat

Viilakalat (Monacanthidae) on jäykkäleukakalojen lahkoon kuuluva kalaheimo, jota tavataan Atlantilla, Tyynellämerellä ja Intian valtamerellä. Siihen kuuluu noin 105 lajia, jotka jaetaan 27 sukuun. Viilakalat luokitellaan joskus säppikalojen heimoon (Balistidae). Säppikalojen etumaisessa selkäevässä on kolme ruotoa, kun taas viilakaloilla niitä on tavallisesti kaksi. Viilakalojen ensimmäinen ruoto on pitkä ja yleensä piikikäs, kun taas toinen ruoto on paljon ensimmäistä pienempi ja voi puuttua kokonaan. Lisäksi viilakalat eroavat säppikaloista siitä, että niiden eväruodot eivät ole haarautuneet kärjistä. Kaikilta viilakaloilta puuttuvat vatsaevät ja niiden ruumis on karkeiden suomujen peitossa. Heimo onkin saanut nimensä lajien litteästä muodosta ja karheasta ihosta. Viilakalat ovat trooppisissa vesissä eläviä rantakaloja, jotka elävät usein runsaan leväkasvillisuuden seassa. Useimmat lajit syövät pieniä selkärangattomia, mutta jotkut ovat erikoistuneet korallinsyömiseen, toiset taas eläinplanktoniin. Heimon suurikokoisin laji viuhkaviilakala (Aluterus scriptus) voi kasvaa yli metrin mittaiseksi, mutta useimmat lajit ovat pieniä, alle 30-senttisiä. Joitakin viilakalalajeja pidetään merivesiakvaarioissa, mutta riutta-akvaariossa on vaara, että viilakala syö korallia tai selkärangattomia. Niitä käytetään pitämään lasiruusuja kurissa. == Suvut ja joitakin lajeja == * Acanthaluteres * Acreichthys ** Acreichthys hajam ** Acreichthys radiatus ** Leväviilakala Acreichthys tomentosus * Aluterus ** Viuhkaviilakala Aluterus scriptus (kuvassa) ** Sarviviilakala Aluterus monoceros (ruokakala) * Amanses * Anacanthus * Brachaluteres ** Brachaluteres jacksonianus (kuvassa) * Cantherhines ** Cantherhines macrocerus (kuvassa) * Cantheschenia * Chaetodermis ** Risuviilakala Chaetodermis penicilligerus (kuvassa) * Colurodontis * Enigmacanthus * Eubalichthys * Lalmohania * Meuschenia * Monacanthus * Nelusetta * Oxymonacanthus * Paraluteres * Paramonacanthus * Pervagor * Pseudalutarius * Pseudomonacanthus ** Pseudomonacanthus peroni (kuvassa) * Rudarius * Scobinichthys * Stephanolepis * Thamnaconus Brachaluteres jacksonianus.jpg|Brachaluteres jacksonianus Cantherhines macrocerus 2.jpg|Cantherhines macrocerus Chaetodermis penicilligerus.405 - Aquarium Finisterrae.jpg|Risuviilakala (Chaetodermis penicilligerus) Pseudomonacanthus peroni.jpg|Pseudomonacanthus peroni == Lähteet == Luokka:Jäykkäleukakalat
Laura Bell Bundy

Laura Bell Bundy (s. 10. huhtikuuta 1981) on yhdysvaltalainen näyttelijä ja laulaja, joka on esiintynyt useissa Broadway-rooleissa, televisiossa ja elokuvissa. == Ura == Bundy teki teatteridebyyttinsä yhdeksänvuotiaana off- Broadway-näytelmässä Ruthless! The Musical, jossa hän esitti Tina Denmarkia. Hän sai roolistaan Drama Desk -ehdokkuuden. Bundy teki Broadway-debyyttinsä vuonna 2002 Tony-palkitussa musikaalissa Hairspray, jossa hän esitti Amber Von Tusslea. Hairsprayn jälkeen hän toimi Kristin Chenowethin sijaisnäyttelijänä musikaalissa Wicked. Hän on esittänyt myös Elle Woodsia Blondin kosto musikaalissa. Bundy on myös esiintynyt Sound of Musicin Yhdysvaltain- kiertueella ja Los Angelesin tuotannossa musikaalista Rock of Ages. Bundy on esiintynyt elokuvissa Huckleberry Finnin seikkailut (1993), Tenavatähdet (1993), Jumanji (1995) ja Dreamgirls (2005). Televisiossa Bundy on esiintynyt saippuaoopperassa Guiding Light, jossa hän esitti Marah Lewisiä kaksi vuotta (14. lokakuuta 1999 – 29. lokakuuta 2001). Hän on myös esiintynyt muissa sarjoissa kuten Veronica Mars, Happy Hour, Modern Men, Todistettavasti syyllinen, Strangers with Candy ja Ensisilmäyksellä. Bundy on julkaissut country-levyn Longing For a Place Already Gone ja joululevyn I’ll Be Home For Christmas. == Lähteet == Luokka:Yhdysvaltalaiset näyttelijät Luokka:Yhdysvaltalaiset elokuvanäyttelijät Luokka:Vuonna 1981 syntyneet Luokka:Elävät henkilöt
Louis Augustin Guillaume Bosc

Louis Augustin Guillaume Bosc d'Antic (29. tammikuuta 1759 Pariisi – 10. heinäkuuta 1828 Pariisi) oli ranskalainen kasvitieteilijä ja eläintieteilijä. Boscin isä oli lääkäri ja kemisti Paul Bosc d'Antic (1726–1784), ja hänen poikansa Joseph-Antoine Bosc d'Antic (1764–1837) oli myös lääkäri ja kemisti. Bosc julkaisi Buffonin ensyklopediassa nilviäisten, matojen ja äyriäisten luonnonhistoriaa käsittelevät teokset Histoire naturelle des coquilles, contenant leur description, les mœurs des animaux qui les habitent et leurs usages (5 osaa, 1801); Histoire naturelle des Vers (2 osaa, 1801) ja Histoire naturelle des Crustacés (3 osaa, 1802). Hän matkusti Yhdysvalloissa 1797–1800 ja toimi varakonsulina Wilmingtonissa sekä konsulina New Yorkissa. 1806 hänet valittiin Ranskan tiedeakatemian jäseneksi. 1825 hän sai professorin viran Pariisin kansallisesta luonnonhistoriallisesta museosta. Boscin hyönteiskokoelma on jaettu kolmen luonnonhistoriallisen museon kesken: Geneven, Pariisin ja Lontoon (Louis Alexandre Auguste Chevrolat -kokoelma). Bosc nimesi myös lintuja, muiden muassa suoviiriäisen (Coturnix ypsilophora) ja punatopaasikolibrin alalajin Topaza pella smaragdulus.ZoonomenITIS == Lähteet == Luokka:Ranskalaiset eläintieteilijät Luokka:Ranskan tiedeakatemian jäsenet Luokka:Vuonna 1759 syntyneet Luokka:Vuonna 1828 kuolleet
Dave Winfield

David Mark ”Dave” Winfield (s. 3. lokakuuta 1951 St. Paul, Minnesota) on yhdysvaltalainen baseballpelaaja. Hän pelasi ensimmäisen MLB-ottelunsa 19. kesäkuuta 1973 ja viimeisensä 1. lokakuuta 1995. Winfield sai vuonna 1969 stipendin Minnesotan yliopistoon. Hän oli yliopistolla Golden Gophersin tähti sekä baseballissa että koripallossa, mutta valitsi lopulta lajikseen baseballin. Hänen ensimmäinen ammattilaisjoukkueensa oli San Diego Padres, josta hän siirtyi vuonna 1981 New York Yankeesiin. Lähdettyään Yankeesista vuonna 1990 hän pelasi vielä neljässä eri joukkueessa ennen vetäytymistään juuri ennen 44-vuotispäiväänsä. Winfield sai Babe Ruth Awardin vuonna 1992, jolloin hän pelasi Toronto Blue Jaysissa. Hänet kelpuutettiin Baseball Hall of Fameen vuonna 2001. Hän on kuulunut vuodesta 2006 myös vähemmän tunnettuun College Baseball Hall of Fameen. ==Lähteet== == Aiheesta muualla == Luokka:Yhdysvaltalaiset baseballpelaajat Luokka:Vuonna 1951 syntyneet Luokka:Elävät henkilöt
Avoin standardi

Avoin standardi () on standardi, joka on avoimesti kenen tahansa saatavilla ja hyödynnettävissä. Edellytyksenä on myös käyttää avointa lisenssiä, syrjimättömyys ja laajennettavuus. Tyypillisesti kehitykseen pääsee myös vapaasti osallistumaan. Esimerkkejä avoimista standardeista:https://coss.fi/avoimuus/standardit/ * OpenDocument (ISO/IEC 26300) * PDF (ISO 32000-1:2008) * Ogg * WebM * FLAC * Vorbis == Määritelmä == Avoimelle standardille on useita määritelmiä. Keskeisiä tekijöitä useimissa ovat standardin avoin saatavuus, avoin lisenssi, laajennettavuus, avoin kehitysprosessi ja läpinäkyvyys kehitystyössä sekä yhteistyö standardia hyödyntävien toimijoiden kanssa. Standardi ei saisi suosia tai syrjiä ketään standardia hyödyntävää toimijaa. == Katso myös == * Avoin protokolla * Avoin tiedostomuoto * Avoin sisältö == Lähteet == * https://tieteentermipankki.fi/wiki/Nimitys:avoin_standardi ===Viitteet=== == Aiheesta muualla == * COSS - Avoimet standardit *
Sosialismi yhdessä maassa

Sosialismi yhdessä maassa on teoria, joka omaksuttiin Neuvostoliitossa Josif Stalinin valtakaudella kommunistisen puolueen viralliseksi opiksi. Teorian mukaan Neuvostoliitosta oli mahdollista rakentaa menestyksekkäästi sosialistinen yhteiskunta, vaikka muu maailma pysyisi toistaiseksi kapitalistisena. Tämä poikkesi perinteisestä marxilaisesta käsityksestä, jonka mukaan sosialismin toteuttaminen edellyttäisi maailmanvallankumousta. Teorian kehittäminen liittyi Stalinin valtataisteluun Lev Trotskin ja tämän johtaman vasemmisto-opposition kanssa. Koska Trotskin oppien mukaan jatkuva vallankumous oli välttämätön, Stalin kehitti vastakkaisen opin, jonka mukaan myös ilman sitä pärjättäisiin. Stalin julkisti teoriansa sosialismista yhdessä maassa joulukuussa 1924 julkaisemassaan kirjasessa Oktjabrskaja revolutsija i taktika russkih kommunistov (”Lokakuun vallankumous ja venäläisten kommunistien taktiikka”). Vielä muutamaa kuukautta aiemmin julkaisemassaan teoksessa Ob osnovah leninizma (”Leninismin perusteet”) Stalin oli julistanut sosialistisen tuotannon järjestämisen yhdessä maassa mahdottomaksi.Christer Pursiainen: Trotski, s. 272–274. Gummerus, Helsinki 2011. Ajatus sosialismin toteuttamiskelpoisuudesta yhdessä maassa on alkujaan Venäjän vallankumousta vanhempi. Idea on peräisin saksalaiselta sosiaalidemokraatilta Georg von Vollmarilta. Myös marxilainen sosiaalidemokraatti Karl Kautsky ehdotti autarkkista sosialistista valtiota selittäessään Erfurtin ohjelman sisältöä. Venäjän bolševikit omaksuivat idean sosialistien toisen internationaalin kautta.Stalin was faithful Marxist/Leninist EurekAlert! 22.2.2000. Viitattu 8.11.2020. Toisen maailmansodan jälkeen kommunistinen hallinto pystytettiin myös useaan muuhun maahan, minkä jälkeen Neuvostoliitto ei enää ollut ainoa sosialistisena pidetty valtio. ==Lähteet== Luokka:Kommunistiset käsitteet Luokka:Sosialismin historia Luokka:Stalinismi
Jack Morris

John Scott ”Jack” Morris (s. 16. toukokuuta 1955) on yhdysvaltalainen baseballpelaaja. Hän pelasi suurimman osan Major League -uransa ajasta Detroit Tigersissä. Morris syntyi St. Paulissa, Minnesotassa, ja opiskeli Brigham Young Universityssa. Hän voitti Babe Ruth Awardin vuosina 1984 ja 1991. Hän vetäytyi vuonna 1994 ja teki enää lyhyen paluun St. Paul Saints -joukkueessa MLB:n ulkopuolella vuonna 1996. Morris harrastaa metsästystä ja kalastusta. == Lähteet == Luokka:Yhdysvaltalaiset baseballpelaajat Luokka:Vuonna 1955 syntyneet Luokka:Elävät henkilöt
Anne Francis

Anne Francis (16. syyskuuta 1930 – 2. tammikuuta 2011) oli yhdysvaltalainen näyttelijä. Hänet muistetaan rooleistaan tieteiselokuvassa Kielletty planeetta (1956) ja televisiosarjan Hunajapupu (Honey West) (1965–1966) yksityisetsivä Honey Westin pääroolista. Francis syntyi Ossiningissa New Yorkin osavaltiossa. Hän työskenteli mallina jo lapsena auttaakseen perhettään suuren laman aikana ja teki Broadway-debyyttinsä yksitoistavuotiaana. Edellä mainittujen tunnetuimpien roolien ohella hän on esiintynyt muun muassa Alyssa Cooperina menestyssarjassa Dallas. Francis oli kahdesti naimisissa, ja hänellä on tähti Hollywood Walk of Famella. Vuonna 1966 hän ei pelkästään voittanut Golden Globea, vaan oli myös ehdolla Emmy-palkinnon saajaksi. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1930 syntyneet Luokka:Vuonna 2011 kuolleet
Burrito

pienoiskuva|Burrito täytteineen. Burrito on meksikolainen ruokalaji, jossa meksikolainen ohutleipä tortilla on rullattu täytteen ympärille. Burriton täytteenä käytetään yleensä jauhelihaa, joka on keitetty tomaatin, sipulin ja chilin kanssa, sekä paistettuja papuja, hapankermaa ja tuoreita vihanneksia. Täytteet asetetaan tortillalle, joka rullataan niiden peitoksi sylinterin muotoon. Rullan reunat taitellaan puolivälin kohdalta sisäänpäin, jotta täyte ei valu ulos. Lopuksi burritolle levitetään sulatejuustoa tai kastiketta. Burrito on suosittua ruokaa etenkin Pohjois-Meksikossa ja Yhdysvalloissa. ==Lähteet== Luokka:Meksikolainen keittiö Luokka:Ruokalajit Luokka:Seulonnan keskeiset artikkelit
George Reeves

George Reeves (oik. George Keefer Brewer; 5. tammikuuta 1914 Woolstock – 16. kesäkuuta 1959 Los Angeles) oli yhdysvaltalainen näyttelijä, joka tunnetaan parhaiten roolistaan Teräsmiehenä 1950-luvun suositussa televisiosarjassa Adventures of Superman sekä epäselvästä kuolemastaan 45 vuoden ikäisenä. Reevesin alkuperäinen sukunimi oli Brewer, mutta isäpuoli adoptoi hänet ja hän sai tältä nimen Bessolo. Nimen Reeves hän otti taiteilijanimeksi aloittaessaan näyttelijänuraa. == Näyttelijänura == Reevesin ensimmäinen Teräsmies-rooli oli elokuvassa Superman and the Mole Men, joka oli samalla televisiosarjan pilottijakso. Sen valmistuttua aloitettiin heti jaksojen kuvaaminen, ja kun ne esitettiin kaudella 1952–1953, hänestä tuli kansallinen kuuluisuus. == Kuolema == Los Angelesin poliisin raportin mukaan George Reeves kuoli 16. kesäkuuta 1959 noin kello 1.30–2.00 saatuaan luodin päähänsä asuntonsa yläkerrassa makuuhuoneessa Benedict Canyonin asuinalueella. Hän oli 45-vuotias. Koska hälytys tehtiin vasta 45 minuuttia kuoleman jälkeen, poliisi saapui tunnin päästä, ja tämä on yksi kuolemantapauksen ristiriitaisuuksista. Talossa olivat tuolloin paikalla Leonore Lemmon, William Bliss, Robert Condon, Carol Van Ronkel ja Rip Van Ronkel. Silminnäkijöiden mukaan Reeves ja Lemmon olivat aikaisemmin päivällä olleet syömässä ravintolassa ja riidelleet. Illalla Reeves meni aikaisin nukkumaan, mutta tuli myöhemmin valittamaan melusta ja jäi hetkeksi vieraiden luo juomaan. Myöhemmin hän lähti vihaisena nukkumaan. Sen jälkeen vieraat kuulivat yhden aseenlaukauksen, jolloin William Bliss juoksi hänen huoneeseensa ja löysi Reevesin makaamassa kuolleena sängyssään alasti, selällään, jalat maassa, 9 mm:n Luger-pistooli maassa jalkojensa välissä.Was Superman star George Reeves a suicide – or murder victim? Reevesin elämästä valmistui vuonna 2006 näytelmäelokuva Hollywoodland, jossa häntä esitti Ben Affleck. ==Lähteet== Luokka:Yhdysvaltalaiset televisionäyttelijät Luokka:Hollywood Walk of Fame Luokka:Itsemurhan tehneet Luokka:Yhdysvaltalaiset elokuvanäyttelijät Luokka:Vuonna 1914 syntyneet Luokka:Vuonna 1959 kuolleet
Smart Formore

Smart Formore oli Smart-autovalmistajan suunnittelema nelivetoinen crossover- henkilöautomalli, jonka piti tulla markkinoille vuonna 2006. Se olisi perustunut Mercedes-Benz C-sarjaan, ja se olisi ollut sisarmalli Mercedes-Benz GLK-maasturille. Moottoreina olisivat toimineet bensiini- ja dieselmoottorit 1.8-litraisesta nelisylinterisestä 3.0-litraiseen V6-moottoriin. Valmistuksen oli tarkoitus alkaa Daimler AG:n Brasilian tehtaalla Juiz de Forassa, eikä Ranskassa Smartville-tehtaalla, missä Fortwo-mallia valmistetaan, tai Alankomaissa NedCar-tehtailla, jossa Forfour-mallia valmistettiin. Daimler AG suunnitteli että Formore olisi ollut ensimmäinen Yhdysvalloissa myytävä Smart- malli. Smart tuli Yhdysvaltain markkinoille lopulta vasta vuonna 2008 Fortwo- mallilla. Formoren kehitys lopetettiin huhtikuussa 2005 Smart-merkin jatkuvan, pääasiassa Forfour-mallin huonosta menestyksestä johtuneen tappion takia. == Aiheesta muualla == * "Smartilta citymaasturi", Tuulilasi.fi 22.1.2004 Formore
Marie Braun

Marie Johanna Philipsen-Braun (22. kesäkuuta 1911, Rotterdam − 23. kesäkuuta 1982, Gouda) oli alankomaalainen uimari ja olympiavoittaja. Hän voitti 100 metrin selkäuinnin olympiakultaa Amsterdamissa 1928. Hän voitti kyseisissä kilpailuissa myös hopeaa 400 metrin vapaauinnissa. Hän voitti urallaan neljä Euroopan mestaruutta ja kaksi hopeaa. Vuonna 1980 hänet valittiin International Swimming Hall of Famen jäseneksi. == Lähteet == *ISHOF-profiili Luokka:Alankomaalaiset uimarit Luokka:Alankomaalaiset olympiavoittajat Luokka:Vuonna 1911 syntyneet Luokka:Vuonna 1982 kuolleet
Seututie 950

Seututie 950 on Kuusamosta, Kantojoen kylän tuntumasta Käylän, Oulangan, Hautajärven ja Kallungin kautta Sallaan johtava seututie. Tien pituus on 79 kilometriä, ja se on kokonaan päällystetty. Tie on osa Runon ja Rajan tietä ja kulkee Oulangan kansallispuiston sekä Sallatuntureiden ohitse. Tien muuttamista kantatieksi on esitetty Pohjois-Pohjanmaan ja Itä-Lapin maakuntakaavoissa. == Lähteet == * * * *Google Earth -tietokoneohjelma. 2007. Google. * * ===Viitteet=== Luokka:Kuusamon liikenne Luokka:Sallan liikenne 950
Kvadrantidit

Kvadrantidit eli bootidit ovat meteoriparvi, jonka suurin aktiivisuus osuu 1.–5. tammikuuta väliselle ajalle. Niitä voi kuitenkin havaita Joulukuun lopulta noin Tammikuun puoliväliin. Meteorit näyttävät tulevan Karhunvartijan tähdistön yläosista, kymmenkunta astetta Otavan kauhan varren päästä vasemmalle. Parven meteorien nopeus on n. 37 km/s.Seljo s.84 Kvadrantideja voi näkyä tunnissa kymmeniä tai enemmän.Tähdet 2023 s.31 Varsinainen maksimi on lyhytaikainen kestäen vain joitakin tunteja. Kvandrantidien nimi juontuu Quadrans Muralis- eli Seinäkvadrantti-nimisestä tähdistöstä, jonka tähtitieteilijä J. J. de Lalande hahmotteli alueelle, mutta jota ei enää ole tähtitaivaan kartoissa.Seljo Parvi on liitettävissä 2003 EH1 -nimiseen asteroidiin. Sen radassa on havaittu huomattavia yhtäläisyyksiä komeettaan C/1490 Y1, ja pidetään mahdollisena, että 2003 EH1 on muodostunut tästä komeetasta sen hajotessa. Itse komeettaa havaittiin vuonna 1490 Kiinassa, Japanissa ja Koreassa, minkä jälkeen havaintoja komeetasta ei ole tehty. == Katso myös == *Luettelo meteoriparvista ==Lähteet== *Kari Kaila - Tähtitaivaan opas URSA 1980 2. painos ISBN 951-9269-08-8 *B.E. Seljo - Tähtiharrastuskirja Otava 1969 *Tähdet 2023 URSA ISBN 978-952-7443-12-5 ===Viitteet=== == Aiheesta muualla == *URSAn sivut aiheesta *URSAn meteorijaosto Luokka:Meteoroidit Luokka:Karhunvartijan tähdistö
Metal Is Forever – The Very Best of Primal Fear

__NOTOC__ Metal Is Forever – The Very Best of Primal Fear on Primal Fearin kokoelma-albumi, joka julkaistiin 29. syyskuuta 2006. == Kappaleet == === CD 1 === # # # # # # # # # # # # # # # # === CD 2 === Suluissa alkuperäinen esittäjä. # # # # # # # # # == Kokoonpano == * Ralf Scheepers – laulu * Tom Naumann – kitara * Stefan Leibing – kitara ja kosketinsoitin * Mat Sinner – basso, laulu * Randy Black – rummut * Klaus Sperling – rummut * Henny Wolter – kitara == Arvostelut == * AllMusic: AllMusic review * Imperiumi: 8/10Primal Fear – Metal Is Forever - The Very Best Of Primal Fear Viitattu 29.12.2022. == Lähteet == == Aiheesta muualla == * * Luokka:Primal Fearin albumit Luokka:Vuoden 2006 kokoelma-albumit
GOD TV

GOD TV (alun perin Christian Channel Europe) on maailmanlaajuinen kristillinen tv-kanava. Sen perustivat Rory ja Wendy Alec Englannissa tammikuussa 1995.BusinessDay - Digital evangelists share good news with Africa Tammikuussa 2002 lähetykset siirrettiin Israeliinthe Jerusalem Post - Live from Jerusalem, it's GOD TV!, jolloin näkyvyysalueen arvioitiin olevan 15 satelliitin avulla 80 % maapallosta. Israelista se lähettää kuutta kanavaansa eri puolille maailmaa ympäri vuorokauden: GOD TV USA; the GOD Channel UK; GOD Europe; the GOD Channel, Africa; the GOD Channel, Asia; and the GOD Channel, Australasia.Esittelyvideo: GOD TV , Distribution from Jerusalem to end of the earth GOD TV:n pääkonttori on Washingtonissa ja maailmanlaajuisen ohjelmiston lähetyskeskus on Jerusalemin keskustassa. Kanavalla on studioita myös Englannissa, Yhdysvalloissa ja Israelissa. Toimistoja yhtiöllä on Englannissa, Saksassa, Tanskassa, Etelä-Afrikassa, Intiassa, Hongkongissa, Floridassa ja Norjassa. Vuonna 2007 yhtiön vuosibudjetti oli 20 miljoonaa puntaa, josta 68 % tuli lahjoituksina ja 19 % sponsoroituna ohjelma-aikana. Sen on sanottu olevan kolmanneksi suurin kristillinen TV-yhtiö Trinity Broadcasting Networkin ja texasilaisen Daystar Television Networkin jälkeen. GOD TV:n vakituisia sisällöntuottajia ovat muun muassa Mike Bickle, Reinhard Bonnke, Benny Hinn, T. D. Jakes, Joyce Meyer, Nathan Morris, Hillsong-seurakunta, Brian Houston, David Pawson ja Andrew Wommack. Suomessa GOD TV näkyy Internetin lisäksi neljän satelliitin kautta maksuttomana kanavana.God TV, How to tune in - Finland. Suomalainen Taivas TV7 on esittänyt aikaisemmin GOD TV:n ohjelmia. Kanavaa on kritisoitu menestysteologiasta (Prosperity Gospel). The Daily Telegraph -lehdessä James Hall kirjoitti kriittisen artikkelin kanavasta otsikolla "Halo to Christian Profits".The Daily Telegraph - Halo to Christian profits ==Lähteet== ==Aiheesta muualla== *Virallinen kotisivu Luokka:Yhdysvaltalaiset televisiokanavat Luokka:Brittiläiset televisiokanavat Luokka:Yhdysvaltalaiset viestintäyhtiöt Luokka:Vuonna 1995 perustetut televisiokanavat Luokka:Kristillinen media Yhdysvalloissa Luokka:Kristillinen televisio
Smart Crosstown

Smart Crosstown oli Smartin vuoden 2005 Frankfurtin autonäyttelyssä esittelemä konseptiauto. Se oli fortwo-malliin pohjautunut hybridiauto. Autossa oli irrotettava tuulilasi sekä sähkötoiminen katto. Hopeanvärinen tridion- turvarunko on tuttu Fortwosta. == Lähteet == * http://www.treehugger.com * http://www.gizmag.com == Aiheesta muualla == *http://www.daimler.com/ *http://www.smart.com/ *http://commons.wikimedia.org/wiki/Special:Search?search=crosstown Crosstown Luokka:Konseptiautot
Hayden Fry

John Hayden Fry (28. helmikuuta 1929 – 17. joulukuuta 2019Former Iowa football coach Hayden Fry dies at 90 ) oli yhdysvaltalainen amerikkalaisen jalkapallon valmentaja. Hän on kuulunut College Football Hall of Fameen vuodesta 2003.Hayden Fry Biography Fryfest Fry on texasilainen. Hänen synnyinkaupunkinsa on Eastland, mutta hän muutti kahdeksanvuotiaana perheensä kanssa suurempaan Odessaan. Hän loi lyhyen peliuran Odessa High Schoolissa sekä vuodesta 1947 Baylorin yliopistossa, josta hän valmistui oppiarvolla psykologiasta vuonna 1951. Hän opetti historiaa ja työskenteli avustavana jalkapallovalmentajana Odessa High Schoolissa ennen palvelustaan merijalkaväessä vuosina 1952–1955. Fry palasi merijalkaväestä vielä Odessaan, josta ura vei lopulta Eteläiseen metodistiyliopistoon, Pohjois-Texasin yliopistoon ja Iowan yliopistoon. Fryn menestyksekäs ura kesti vuosikymmeniä, kunnes hän ilmoitti vetäytymisestään 22. marraskuuta 1998 saatuaan raskaita hoitoja eturauhassyöpään.Hayden Fry, University of Iowa, 2004 Desmoinse register == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1929 syntyneet Luokka:Vuonna 2019 kuolleet
Scion xA

Scion xA on Toyotan Scion-merkin alla Yhdysvalloissa myymä pikkuauto, jota myydään Japanissa nimellä Toyota ist. Se perustuu ensimmäisen sukupolven Toyota Yarisiin. Auton myynti alkoi ensin Kaliforniassa keväällä 2004, ja siitä tuli Toyotan odotuksista poiketen Scionin huonoiten myyvä malli. Täyttääkseen koko tuotantokapasiteetin Toyota on alkanut myydä autoa Lähi- idässä nimellä Toyota xA. Mallivuodeksi 2006 xA sai kevyen faceliftin. vasen|pienoiskuva|Facelift-mallin Scion xA. xA:n tuotanto päättyi joulukuussa 2006. xA:n korvaaja, xD tuli myyntiin elokuussa 2007. == Aiheesta muualla == Luokka:Scion Luokka:B-segmentin autot Luokka:2000-vuosikymmenen autot de:Toyota Ist sw:Toyota ist ja:トヨタ・ist
Bezalelin taide- ja muotoiluakatemia

Bezalelin taide- ja muotoiluakatemia () on Israelin kansallinen taidekorkeakoulu, joka on nimetty Bezalelin mukaan, jonka Mooses määräsi johtamaan ilmestysmajan rakentamista (2. Moos. 35:30). Se perustettiin vuonna 1903, mutta oli suljettuna rahanpuutteen vuoksi vuodesta 1929 vuoteen 1935. Akatemia sijaitsee Skopusvuorella, Jerusalemissa ja siellä on 1500 opiskelijaa. Opiskeltavia aineita ovat animaatiotekniikka, arkkitehtuuri, elokuva, estetiikka, keramiikka, multimedia, taidehistoria, teollinen muotoilu ja valokuvaus. ==Aiheesta muualla== *Bezalelin kotisivut Luokka:Israelin yliopistot Luokka:Kuvataideoppilaitokset
Eva Gyldén (kuvanveistäjä)

Eva Maria Gyldén (19. heinäkuuta 1885 Viipuri – 1. tammikuuta 1973) oli suomalainen kuvanveistäjä. Viipurin rautatieaseman karhuveistokset suunnitellut Gyldén tunnettiin 1940-luvun lopulla Pohjoismaissa myös kameetaiteilijana. Gyldén aloitti opintonsa Viipurin taiteenystäväin piirustuskoulussa vuonna 1900 ja jatkoi Suomen Taideyhdistyksen piirustuskoulussa vuodesta 1903 alkaen. Hän kävi myös pari vuotta Helsingin yliopiston piirustussalilla ja Taideteollinen keskuskoulussa sekä opiskeli Viktor Malmbergin johdolla. Myös Berliinin Königliche Kunstgewerbeschulessa (Unterrichtsanstalt des Kunstgewerbemuseums Berlin) hän opiskeli pari vuotta ja Pariisissa Académie de la Grande Chaumièressa 1920-luvulla. Eeva Gylden, Kuvataiteilijamatrikkeli. Viitattu 10.4.2023 Gyldén piti näyttelyitä harvakseltaan. Hän toimi myös Riihimäen lasitehtaan piirtäjänä pari vuotta ja Lallukan taiteilijakodin emännöitsijänä vuosina 1939–1946. Hänelle myönnettiin valtion taiteilijaeläke.Kansallisbiografia Gyldénin vanhemmat olivat lääninagronomi Axel Gyldén ja Antonia (Toni) Sofia o.s. Hausen. ==Viipurin rautatieaseman veistokset 1913== Eva Gyldén suunnitteli Viipurin rautatieasemalle kaksi seppelettä kannattelevaa naishahmoa, jotka seisovat kumpikin kahden karhun vartioimana. Rautatieasema tuhoutui räjäytyksessä elokuussa 1941, mutta osa veistoksista on säilynyt. Karhuista kaksi on sijoitettu Viipuriin. Veistokset tehtiin todennäköisesti Granit Oy:n kiviveistämöllä, kuten useimmat veistokset ja julkisivut tuohon aikaan. Sekä Helsingin että Viipurin rautatieasemat suunniteltiin samana vuonna, ja niissä on yhteisiä piirteitä, kuten julkisivun iso kaari ja ikkuna pääsisäänkäynnin päällä, ja kaksi korkealle sijoitettua graniittiveistosta molemmin puolin sisäänkäyntiä. Aluksi Lyhdynkantajien paikalle oli tulossa samantyyppiset karhuveistokset kuin Viipurissa. Emil Wikström oli tehnyt jo yhden karhun Kansallismuseon portaille. Kansallisaihe karhu vaihtui kuitenkin art deco -henkisiin mieshahmoihin Wikströmin matkailtua Euroopassa. Viborgs järnvägsstation vid hemkomsten av Viborgs hovrättsledamöter 1914 SLSA 1248-b-3 foto 6.jpg|Viipurin asema veistoksineen toukokuussa 1914. Фонтан с гранитным медведем. - panoramio.jpg|Yksi säilynyt karhuveistos, Lenininpuisto. 4488\. Выборг. Гранитный медведь у фонтана.jpg|Karhuveistos toisesta suunnasta. Вид на скульптуру спереди.jpg|Toinen säilynyt karhu, Kolmikulmapuisto Viipuri. Вид на скульптуру сбоку.jpg| ==Kirjallisuutta== * Signe Tandefelt: Kaméer av Eva Gyldén, Schildts, Helsinki 1920. * Signe Tandefelt: Eva Gyldénin kameet. Julkaisussa: Domus 1930-1933 3 (1932) 5, s. 93-96. == Aiheesta muualla == ==Lähteet== Luokka:Suomalaiset kuvanveistäjät Luokka:Vuonna 1885 syntyneet Luokka:Vuonna 1973 kuolleet
5\. Etelä-Pohjanmaan rykmentti

N:o 5 Etelä-Pohjanmaan rykmentti oli Bergströmin ryhmään kuuluva joukko-osasto valkoisen armeijan länsiarmeijassa. Komentaja: everstiluutnantti Maximilian Spåre, v.t. komentaja everstiluutnantti J. A. K. Renvald *1. Etelä-Pohjanmaan reservipataljoona Komentaja: everstiluutnantti Renvald, v.t. päällikkö luutnantti Hultkrantz *2. Etelä-Pohjanmaan reservipataljoona Komentaja: kapteeni Hjalmar Alexander Söderman *3. Etelä-Pohjanmaan reservipataljoona Komentaja: majuri E. Colliander ==Lähteet== * * * Luokka:Länsiarmeija Luokka:Rykmentit Luokka:Etelä-Pohjanmaan historia
Clyde Lovellette

Clyde Edward Lovellette (7. syyskuuta 1929 Petersburg, Indiana – 9. maaliskuuta 2016 North Manchester, Indiana) oli yhdysvaltalainen koripalloilija ja olympiavoittaja. Hän pelasi NBA:ssa vuosina 1953–1964. Lovellette oli ensimmäinen NCAA:n yliopistomestaruuden, olympiakullan ja NBA:n mestaruuden voittanut pelaajaOlympics at Sports-Reference.com ja edelleen yksi harvoista, joka tähän on yltänyt. == Urheilu-ura == === Yliopisto, AAU ja NBA === Lovellette syntyi Petersburgin pikkukaupungissa Indianassa ja pelasi yliopistotasolla Kansasissa, johon hän pääsi vuonna 1948. Hänen ammattilaisjoukkueensa olivat Minneapolis Lakers, Cincinnati Royals, St. Louis Hawks ja Boston Celtics. Lovellette voitti yhteensä kolme NBA-mestaruutta, Lakersissa vuonna 1954 ja Celticsissä vuosina 1963 ja 1964. Hänet valittiin NBA:n tähdistöotteluun vuosina 1956, 1957, 1960 ja 1961. Vuonna 1956 hänet valittiin NBA:n kakkostähdistöviisikkoon.Basketball-Reference.com === Maajoukkue === Yhdysvaltain koripallomaajoukkueessa Lovellette voitti kultaa Helsingin kesäolympialaisissa 1952. Hän pelasi seitsemässä ottelussa tehden yhteensä 97 pistettä, niistä 27 välierässä Argentiinaa vastaan. == Pelaajauran jälkeen == Lovellette työskenteli peliuransa jälkeen kotikaupunkinsa seriffinä. Hänet valittiin Basketball Hall of Fameen vuonna 1988. Lovellette toimi myöhemmin Munisingin kaupunginvaltuutettuna Michiganissa. Lovellette kuoli 86-vuotiaana kotikaupungissaan Indianan North Manchesterissa 9. maaliskuuta 2016. Hän oli sairastanut syöpää. == Lähteet == * Clyde Lovellette Bio, Stats and Results Olympics at Sports-Reference.com * Lovelletten NBA-uran tilastot Basketball-Reference.com:issa === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 2016 kuolleet
Sandokai

Sandokai ry on budolajien harrastajien seura, joka perustettiin vuonna 1979 Keravalla. Seura keskittyi aluksi aikidoon, judoon ja karateen eli kolmeen budolajiin. Tämän vuoksi seura sai nimekseen Sandokai - "san" merkitsee japaniksi kolmea. Nykyään Sandokaissa harrastetaan aikidoa, jujutsua, taidoa ja taijiquania. Seuralla on harjoituksia sekä Keravalla että Järvenpäässä. == Aikidotoiminta Sandokaissa == Sandokain Aikidojaoksen pääopettajana toimii Kari Tamminen. Tammisen johdolla Sandokai on harjoittanut yhteistoimintaa Endo-shihanin kanssa vuodesta 1987.Endo-shihan 8. dan Aikikai Sandokai ry:n Aikidoharjoitukset pidetään Keravalla sijaitsevalla harjoitussalilla eli dojolla osoitteessa Eerontie 1.Eerontien dojon kartta Harjoituksia on joka ilta ja lisäksi useana aamuna viikossa. Myös junioreille löytyy omat harjoitusaikansa. Sandokain aikidojaos on saanut Suomessa ensimmäisenä aikidotoiminnasta Sinetin. Sinetti on Nuori Suomi -järjestön myöntämä laatutae laadukkaasta lasten ja nuorten parissa tehdystä työstä heidän liikuntaharrastuksensa hyväksi.Nuori Suomi Sandokai on järjestänyt jo usean vuoden ajan Keravan perinteisen kesäleirin, joka pidetään heinäkuun alussa. ==Lähteet== == Aiheesta muualla == *Sandokai r.y. *Endo-shihanin 8. dan Aikikai Saku-dojon kotisivut *Suomen Aikidoliitto Luokka:Suomalaiset budoseurat Luokka:Kamppailulajiseurat Luokka:Järvenpääläiset urheiluseurat Luokka:Keravalaiset urheiluseurat
1\. Etelä-Pohjanmaan reservipataljoona

1\. Etelä-Pohjanmaan reservipataljoona oli länsiarmeijan Bergströmin ryhmän N:o 5 Etelä-Pohjanmaan rykmenttiin kuuluva joukko-osasto. Pataljoona koottiin Vaasan piirin miehistä ja se järjestettiin Vilppulaan 19. maaliskuuta 1918 ja siirrettiin rintamalle 31. maaliskuuta 1918. Komppania käsitti 500–600 miestä. Komentaja: everstiluutnantti A. Renvald, v.t. päällikkö luutnantti Hultkrantz. Pataljoonasta muodostettiin sodan jälkeen Kuopion jalkaväkirykmentti N:o 4. ==Joukko-osastot== *1. komppania Päällikkö: jääkärivänrikki Viktor (Väinö) Granlund. * 2. komppania Päällikkö: vääpeli E. Torkko, vääpeli Esa Sippola. * 3. komppania Päällikkö: vääpeli T. H. Palomäki ==Lähteet== * * * Luokka:Länsiarmeija
Slater Martin

Slater Nelson Martin nuorempi (22. lokakuuta 1925 – 18. lokakuuta 2012) oli yhdysvaltalainen koripalloilija, joka pelasi NBA:ssa toistakymmentä vuotta. Texasissa syntynyt Martin opiskeli Jefferson Davis High Schoolissa ja Austinin Texasin yliopistolli. Pelattuaan yliopistotason koripalloa Texas Longhornsissa hän eteni Minneapolis Lakersiin (1949–1956) ja lopulta St. Louis Hawksiin (1956–1960). Aktiivisen peliuransa päätyttyä Martin työskenteli valmentajana. Hän pääsi Springfieldin Basketball Hall of Fameen Massachusettsissa vuonna 1982. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1925 syntyneet Luokka:Vuonna 2012 kuolleet
2\. Etelä-Pohjanmaan reservipataljoona

1\. Etelä-Pohjanmaan reservipataljoona oli länsiarmeijan Bergströmin ryhmän N:o 5 Etelä-Pohjanmaan rykmenttiin kuuluva joukko-osasto. Pataljoona koottiin Vaasan piirin miehistä ja se järjestäytyi Vilppulassa 19. maaliskuuta 1918 - 23. maaliskuuta 1918 ja se siirrettiin rintamalle 31. maaliskuuta 1918. Tällöin pataljoona käsitti 500 miestä. Pataljoonan komentaja oli kapteeni Hjalmar Alexander Söderman. ==Joukko-osastot== *1. komppania Päällikkö: vänrikki Kari Pelo * 2. komppania Päällikkö: vääpeli A. Hukkinen. * 3. komppania Päällikkö: vääpeli U. Saloranta *Konekiväärikomppania Päällikkö: vääpeli A. Johansson ==Lähteet== * * * Luokka:Länsiarmeija
3\. Etelä-Pohjanmaan reservipataljoona

1\. Etelä-Pohjanmaan reservipataljoona oli länsiarmeijan Bergströmin ryhmän N:o 5 Etelä-Pohjanmaan rykmenttiin kuuluva joukko-osasto. Pataljoona koottiin Vaasan piirin miehistä ja se järjestettiin Kolhossa 23. maaliskuuta 1918 ja lähetettiin rintamalle 27. maaliskuuta 1918. Tässä vaiheessa pataljoona käsitti 419 miestä. Komentaja: majuri E. Colliander ==Joukko-osastot== *1. komppania Päällikkö: aliupseeri Erik Kamis * 2. komppania Päällikkö: aliupseeri Erik Nylund. * 3. komppania Päällikkö: aliupseeri G. Degestedt *Konekiväärikomppania Päällikkö: aliupseeri Matti Aittoniemi ==Lähteet== * * * Luokka:Länsiarmeija
Martin Elmiger

Martin Elmiger (s. 23. syyskuuta 1978 Cham) on sveitsiläinen maantiepyöräilijä, joka kilpaili ammattilaisena vuosina 2001–2017. Hän voitti Tour Down Under -kilpailun vuonna 2007. ==Saavutuksia== ===Etappikilpailut=== *Tour Down Under: 2007 kokonaiskilpailun voitto *Ranskan ympäriajo: **2007 kolmas etapilla 17 **2008 toinen etapilla 11 *Espanjan ympäriajo: 2005 toinen etapilla 19 *Tour de Romandie: 2002 sprinttikilpailun voitto *Tour du Languedoc-Roussillon: 2004 etapin 3 voitto *Tour de Picardie: 2008 etapin 2 voitto *Dunkerquen neljän päivän ajo: 2010 kokonaiskilpailun ja etapin 4 voitto *Tour du Limousin: 2013 kokonaiskilpailun ja etapin 1 voitto *Britannian ympäriajo: 2013 kokonaiskilpailussa toinen, pistekilpailun voitto ===Yhden päivän kilpailut=== *GP Kanton Aargau: 2003 voitto, 2004 kolmas, 2008 toinen *Grand Prix d'Isbergues: 2007 voitto *Maantieajon MM-kilpailu: 2003 kolmastoista, 2005 kymmenes, 2006 neljästoista, 2007 kymmenes *Pariisi–Roubaix, viides *Lombardian ympäriajo: 2005 kahdeksas *HEW Cyclassics: 2005 kuudes *GP Ouest-France: 2002 neljäs *Monte Paschi Eroica: 2009 kolmas *Circuito de Getxo: 2002 voitto *Milano-Vignola: 2003 toinen *Paris-Bourges: 2004 toinen *Grand Prix de la Somme: 2010 voitto *Sveitsin maantiepyöräilymestari: 2001, 2005, 2010, 2014 ==Lähteet== *Martin Elmiger Trap–Friis-tietokannassa *Martin Elmiger Cycling Archives -tietokannassa ===Viitteet=== ==Aiheesta muualla== *Martin Elmigerin virallinen sivusto Luokka:Sveitsiläiset maantiepyöräilijät Luokka:Vuonna 1978 syntyneet Luokka:Elävät henkilöt
Harvoin tarjolla

Harvoin tarjolla on Yle TV1:n kevään 2008 12-osainen kausisarja, jonka ensimmäinen osa esitettiin 14. tammikuuta 2008. Sarja kuvaa kuvitteellista omakotitaloaluetta Lyytinmäkeä. Sarja on kuvattu Helsingin Tapanilassa. Sarjan on käsikirjoittanut Johanna Hartikainen ja ohjannut Veikko Aaltonen. 27\. helmikuuta julkaistiin sarjan soundtrack Harvoin tarjolla.http://www.edel.fi/album/albumShow.aspx?id=c9891b60-2998-4778-aa09-185754b4cd31 Kesällä 2011 kuvattiin sarjan tarinalle jatkoa oleva kuusiosainen sarja Maailma on valmis, joka esitettiin Yle TV2:lla syksyllä 2012. == Rooleissa == == Lähteet == == Aiheesta muualla == * Harvoin tarjolla, viralliset sivut Luokka:2000-vuosikymmenen suomalaiset draamasarjat
Nakkelit

Nakkelit eli vanhalta nimeltään pähkinänakkelitBirdLife Suomi: muutetut heimonimet Luettu 30.11.2010 (Sittidae) on heimo pienenkokoisissa varpuslinnuissa. Niitä löytyy luonnonvaraisina pohjoiselta pallonpuoliskolta ympäri maailmaa. Nakkelit elävät usein metsissä, tosin muutamat lajit ovat sopeutuneet elämään kivisilläkin paikoilla. Nakkelit pystyvät kävelemään puuta alaspäin pää edellä, mitä esimerkiksi tikat eivät osaa. Nakkeleilla on iso pää, lyhyt pyrstö ja voimakas nokka ja jalat. Niiden muoto on nakkeleille luonteenomainen, nakkelin pystyy tunnistamaan, jos tuntee yhdenkin nakkelilajin. Nakkelit syövät pääosin hyönteisiä, pähkinöitä ja siemeniä. Pesä on yleensä kolossa tai lohkeamassa, ja jotkut lajit pienentävät koloaan rakentamalla mudasta petolintujen varalta. Heimoon kuuluu 28 lajia ja 3 sukua. Nakkeleiden sukuun kuuluu 25 lajia, helmikiipijöihin 2 lajia ja kalliokiipijä muodostaa oman sukunsa. ==Suvut== ===Helmikiipijät Salpornis=== * Afrikanhelmikiipijä Salpornis salvadori * Intianhelmikiipijä Salpornis spilonota ===Nakkelit Sitta=== * Aasiannakkeli Sitta castanea * Algeriannakkeli Sitta ledanti * Amerikannakkeli Sitta carolinensis * Assaminnakkeli Sitta nagaensis * Burmannakkeli Sitta victoriae * Filippiiniennakkeli Sitta oenochlamys * Himalajannakkeli Sitta himalayensis * Idänkallionakkeli Sitta tephronota * Isonakkeli Sitta magna * Kallionakkeli Sitta neumayer * Kashmirinnakkeli Sitta cashmirensis * Kaunonakkeli Sitta formosa * Kiinannakkeli Sitta villosa * Korsikannakkeli Sitta whiteheadi * Mustalakkinakkeli Sitta leucopsis * Mustaotsanakkeli Sitta frontalis * Mäntynakkeli Sitta pygmaea * Punarintanakkeli Sitta krueperi * Pähkinänakkeli Sitta europaea * Ruskopäänakkeli Sitta pusilla * Siperiannakkeli Sitta arctica * Sundannakkeli Sitta azurea * Valkokulmanakkeli Sitta canadensis * Vietnaminnakkeli Sitta solangiae * Yunnaninnakkeli Sitta yunnanensis ===Lajit, joilla on oma sukunsa=== * Kalliokiipijä Tichodroma muraria == Lähteet == * Luokka:Seulonnan keskeiset artikkelit
Saksin Sveitsi

Saksin Sveitsi () on hiekkakivivuoristo Saksin osavaltion kaakkoisosassa Saksassa. Se sijaitsee Elben varrella lähellä Dresdeniä ja jatkuu Tšekin puolelle Böömin Sveitsinä. Saksin Sveitsin korkein huippu on 562 metrin korkeuteen yltävä Große Zschirnstein. Luonnonmuodostumien ohella alueen suurimpia nähtävyyksiä on Königsteinin linnoitus, yksi Euroopan suurimmista vuorilinnoituksista. == Kansallispuisto == Saksin Sveitsin kansallispuisto () muodostettiin vuoden 1990 syyskuussa. Se on pinta-alaltaan 93,5 neliökilometrin suuruinen. == Aiheesta muualla == * Saksin Sveitsin matkailusivusto * Saksin Sveitsin kansallispuisto luokka:Saksan vuoristot Luokka:Saksi
Eduard Daniel van Oort

Eduard Daniel van Oort (31. lokakuuta 1876 Barneveld – 21. syyskuuta 1933 Leiden) oli hollantilainen lintutieteilijä. Oort opiskeli Leidenissa. 1900-1904 hän toimi Kuninkaallisen geologian ja mineralogian museon johtajan assistenttina. Hän väitteli filosofian tohtoriksi Bernissä 1904, jonka jälkeen hän sai viran Leidenin luonnonhistoriallisen museon, Rijksmuseumin, lintukokoelmien hoitajana. 1915 hänestä tuli museon johtaja ja hän hoiti virkaa kuolemaansa saakka. Oort tutki etenkin lintujen muuttoa. 1911 hän aloitti lintujen rengastustoiminnan Hollannissa ja oli myöhemmin perustamassa lintuasemia Wassenaariin ja Texeliin. Hänen johdollaan Hollannissa rengastettiin yli 100 000 lintua vuoteen 1930 mennessä, ja museossa tuloksista laadittiin vuosittain raportit. Hän julkaisi 5-osaisen teoksen Ornithologia Neerlandica, de vogels van Nederland (1922-1935), johon maalaukset teki Marinus Adrianus Koekkoek (1873-1944). Henry Witherby sai näihin maalauksiin lisenssin teokseensa The Handbook of British Birds (1938-1941). Oort nimesi ja kuvaili linnuista muun muassa papuanviiriäisen (Anurophasis monorthonyx), joka on Anurophasis-suvun ainoa laji, ja jonka suvun hän siis myös nimesi.Zoonomen == Lähteet == * The Auk (muistokirjoitus) === Viitteet === Luokka:Alankomaalaiset ornitologit Luokka:Vuonna 1876 syntyneet Luokka:Vuonna 1933 kuolleet
Skonssi

Skonssi ( < keskiajan holl. schoonbroot, ’hieno leipä’) on skotlantilaisperäinen teeleipä. Se voi olla suolainen tai makea. Skonssit ovat melko korkeita, muodoltaan pyöreitä ja halkaisijaltaan 6–7 cm. Brittiläiset skonssit voivat olla joko makeita tai suolaisia, kun taas niiden yhdysvaltalaiset vastineet ovat suurempia, kuivempia ja makeita. Skonssien taikinaan käytetään vehnä- tai grahamjauhoja, kananmunia, voita tai margariinia sekä nesteenä maitoa ja mahdollisesti piimää tai jogurttia, makeissa skonsseissa on lisäksi sokeria. Skotlannissa jauhot voidaan korvata myös kokonaan tai osittain kaurajauhoilla. Taikinan nostatusaineena on leivinjauhe tai ruokasooda. Alun perin skonssit paistettiin avotulella tai liedellä kuumennetulla rautapannulla, mutta nykyään ne valmistetaan uunissa. Skonssit tarjoillaan mieluiten lämpiminä aamiaisella tai iltapäiväteen kanssa. Perinteiset skonssit halkaistaan ja sivellään voilla, kun taas makeat skonssit nautitaan hillon ja kermavaahdon tai englantilaisen kerman (clotted cream) kanssa. == Tuntomerkit == Brittiläiset skonssit muistuttavat läheisesti pohjoisamerikkalaisia pikkuleipiä. Yhdysvalloissa skonssien maukkaita muunnelmia kutsutaan omalla nimellään, kun taas makeita versioita kutsutaan pikkuleiviksi (syynä lienee, että yhdysvaltalaiset sekoittavat ne helposti keskenään). Yhdysvaltalaiset skonssit paistetaan kuiviksi ja rakenteeltaan helposti mureneviksi, ja ne ovat muodoltaan suorakulmaisia. == Muunnelmia == Brittiläiset skonssit sisältävät usein erilaisia rusinoita, juustoa tai välimerentaateleita. Yhdysvalloissa skonsseja myydään kahviloissa, ja sisältönä on karpaloita, mustikoita, pähkinöitä tai suklaahippuja. Lisäksi mausteet, kuten kaneli tai unikonsiemenet, ovat yleisiä yhdysvaltalaisissa skonsseissa. Skotlannin ja Ulsterin skonssivaihtoehtoihin sisältyy soodaskonssit ja perunaskonssit (kutsutaan myös potaattiskonsseiksi). Perunaskonsseja tarjoillaan useimmiten paistettuina skotlantilaisella aamiaisella (se on myös Ulsterissa paistosaamiaisen tärkeänä osana). ==Lähteet== == Aiheesta muualla == Luokka:Leivonnaiset Luokka:Suolaiset leivonnaiset Luokka:Leivät Luokka:Skotlantilainen keittiö
Suomen myydyimmät kotimaiset albumit vuosittain

Suomen myydyimmät kotimaiset albumit vuosittain. Vuosi Albumi Artisti 2000 Tanssihitit Vol 3 Smurffit 2001 Nummela Anssi Kela 2002 Lentoon Gimmel 2003 Räjähdysvaara Pikku G 2004 Once Nightwish 2005 Highest Hopes – The Best of Nightwish Nightwish 2006 The Arockalypse Lordi 2007 Dark Passion Play Nightwish 2008 Now Anna Abreu 2009 Tänään ei huomista murehdita Lauri Tähkä & Elonkerjuu 2010 Seili Jenni Vartiainen 2011 Imaginaerum Nightwish 2012 Vain elämää Eri esittäjiä 2013 Vain elämää Eri esittäjiä 2014 16 Robin Packalen 2015 Endless Forms Most Beautiful Nightwish == Lähde == * Myydyimmät levyt IFPI 2014 Luokka:Luettelot albumeista
Luise Danz

Luise Danz (11. joulukuuta 1917 Walldorf, Thüringen – 21. kesäkuuta 2009) oli SS-nainen ja entinen keskitysleirivartija. Danzista tuli 24. tammikuuta 1943 26-vuotiaana Aufseherin natsien keskitysleirijärjestelmään. Hän palveli vartijana useilla natsien keskitysleireillä, kuten Krakova-Płaszówissa, Majdanekissä, Auschwitz-Birkenaussa ja Malchowissa. Vuonna 1943 natsit palkitsivat hänet leiripalveluksistaan. Hänestä tuli Malchowin Oberaufseherin tammikuussa 1945. Sodan jälkeen Danz piiloutui, mutta jäi kiinni ja joutui oikeuden eteen Puolassa. Hänet tuomittiin vuoden 1946 niin sanotussa Auschwitz-oikeudenkäynnissä elinkautiseen vankeusrangaistukseen, mutta hän vapautui vuonna 1956. Vuonna 1996 Danz joutui Saksassa oikeuteen naisvangin murhasta Malchowin leirillä. Oikeudenkäyntiä valvonut lääkäri totesi syytteiden olevan liikaa vanhalle naiselle, joten kaikki syytteet peruttiin. Luokka:Sotarikoksista vankeuteen tuomitut Luokka:SS-naisavustajat Luokka:Vuonna 1917 syntyneet Luokka:Vuonna 2009 kuolleet
Pump It Up (kappale)

Pump It Up on Cristal Snow'n singlejulkaisu ja kappale vuodelta 2007. Kappaleesta on tehty myös musiikkivideo. Kappale kohosi Suomen singlelistalla parhaimmillaan viidennelle sijalle. Sinkku nousi myös European Hot-100 sinkkulistalla numerolle # 63. == Kappaleet == #Pump It Up (Radio Edit) - 3.09 #Pump It Up (Extended Mix) - 5.17 #Pump It Up (Miika Kuisma & Mr A Dirty Dub) - 6.45 #Pump It Up (Komytea Remix) - 7.12 Luokka:Vuoden 2007 kappaleet Luokka:Cristal Snow’n kappaleet
Ernst Boepple

Ernst Boepple (30. marraskuuta 1887 – 14. joulukuuta 1949) oli korkea-arvoinen natsipoliitikko toisen maailmansodan aikana. Boepple oli alkuaan Baijerin kulttuuriministeri, kunnes hänet korvattiin. 1. syyskuuta 1941 hänet nimitettiin valtiosihteeriksi Puolan kenraalikuvernementin hallintoon. Boepple palveli kuvernööri Josef Bühlerin alaisena. Boepple osallistui "Lopullisen ratkaisun" suunnitteluun yhdessä tohtori Bühlerin kanssa, ja oli myös SS:n jäsen, arvoltaan SS-Oberführer ("ylieversti"). Sodan jälkeen Boepple joutui Puolassa oikeuteen vastaamaan sotarikossyytteisiin. Hänet tuomittiin kuolemaan ja hirtettiin 14. joulukuuta 1949. Luokka:SS-sotilaat Luokka:Saksalaiset teloitetut Luokka:Sotarikoksista teloitetut Luokka:Vuonna 1887 syntyneet Luokka:Vuonna 1949 kuolleet
Cristal Clear

Cristal Clear on Cristal Snow'n singlejulkaisu ja kappale vuodelta 2007. Kappaleesta on tehty myös musiikkivideo. Kappale kohosi Suomen single-listalla parhaimmillaan seitsemännelle sijalle. == Kappaleet == #Cristal Clear (Radio Edit) - 2.55 #Cristal Clear (Extended Mix) - 4.39 #Cristal Clear (Heikki L Powerdubbb) - 7.22 #Cristal Clear (Komytea Dub) - 6.47 Luokka:Vuoden 2007 kappaleet Luokka:Cristal Snow’n kappaleet
Josef Bühler

Tohtori Josef Bühler (16. helmikuuta 1904 Bad Waldsee – 22. elokuuta 1948 Krakova) oli valtiosihteeri Puolan kenraalikuvernementissa Krakovassa toisen maailmansodan aikana. Bühler syntyi Bad Waldseessa. Hän liittyi Saksan kansallissosialistiseen työväenpuolueeseen 1933. Bühler työskenteli lakimiehenä yhdessä kollegansa tohtori Hans Frankin kanssa, joka oli Adolf Hitlerin asianajaja. Kansallissosialistisen puolueen päästyä valtaan Bühlerista tuli Saksan lakiakatemian presidentti. Puolan offensiivin jälkeen syyskuussa 1939 Frankista tuli vallatun Puolan kenraalikuvernööri ja Bühler seurasi häntä Krakovaan ja sai valtiosihteerin viran. Hän sai kunnianosoituksena SS-Brigadeführerin arvon Reichsführer-SS Heinrich Himmleriltä tänä aikana. Bühler otti osaa Wannseen konferenssiin 20. tammikuuta 1942 Frankin edustajana. Konferenssin aikana, jossa keskusteltiin juutalaisia koskevasta lopullisesta ratkaisusta, hän vaati toisia kokoukseen osallistujia ratkaisemaan Puolan juutalaisongelman mahdollisimman nopeasti. Sodan jälkeen Bühler tuomittiin kuolemaan Puolassa rikoksista ihmisyyttä vastaan. Hänet teloitettiin Krakovassa 1948. Luokka:Natsi-Saksan miehityshallinnon johtajat Luokka:Saksalaiset teloitetut Luokka:Sotarikoksista teloitetut Luokka:SS-kenraalit Luokka:Wannseen konferenssiin osallistuneet Luokka:Vuonna 1904 syntyneet Luokka:Vuonna 1948 kuolleet